L 229/34
HR
Službeni list Europske unije
18.9.2023.
Države članice blisko surađuju s Komisijom, pravodobno izvješćuju o svim nacionalnim mjerama poduzetima u vezi s lancem opskrbe poluvodičima u okviru Europskog odbora za poluvodiče i te mjere koordiniraju. 7.
Istekom razdoblja na koje je proglašeno krizno stanje ili u slučaju njegova ranijeg prekida na temelju stavka 5. ovog članka mjere poduzete u skladu s člancima 25., 26. i 27. odmah se prestaju primjenjivati. 8.
Komisija ažurira mapiranje i praćenje lanaca vrijednosti poluvodiča u skladu s člancima 19. i 20. uzimajući u obzir iskustva stečena tijekom krize, najkasnije šest mjeseci nakon isteka razdoblja kriznog stanja.
O dje lj a k 3 .
O dgovor na ne st a šic u
Članak 24.
Paket mjera za izvanredne situacije 1.
Ako se proglasi krizno stanje u skladu s člankom 23. i ako je to potrebno radi prevladavanja poluvodičke krize u Uniji, Komisija može poduzeti mjeru predviđenu u članku 25., 26. ili 27., u skladu s uvjetima koji su u njemu utvrđeni. 2.
Komisija, nakon savjetovanja s Europskim odborom za poluvodiče, ograničava primjenu mjera iz članaka 26. i 27. na određene kritične sektore čije je funkcioniranje poremećeno ili im prijeti poremećaj zbog poluvodičke krize.
Primjena mjera iz stavka 1. ovog članka mora biti razmjerna i ograničena na ono što je potrebno za otklanjanje ozbiljnih poremećaja koji utječu na kritične sektore u Uniji te mora biti u najboljem interesu Unije.
U primjeni tih mjera izbjegava se nerazmjerno administrativno opterećivanje, osobito MSP-ova. 3.
Ako se proglasi krizno stanje u skladu s člankom 23. i ako je to potrebno radi prevladavanja poluvodičke krize u Uniji, Europski odbor za poluvodiče može: (a) procijeniti primjerene i djelotvorne hitne mjere te pružati savjete o njima; (b) procijeniti očekivan učinak mogućeg uvođenja zaštitnih mjera na poluvodički sektor Unije te razmotriti odgovara li stanje na tržištu znatnom nedostatku osnovnog proizvoda u skladu s Uredbom (EU) 2015/479 i mišljenje dostaviti Komisiji. 4.
Komisija redovito obavješćuje Europski parlament i Vijeće o svim mjerama poduzetima u skladu sa stavkom 1. i obrazlaže svoju odluku. 5.
Komisija može, nakon savjetovanja s Europskim odborom za poluvodiče, izdati smjernice o uvođenju i primjeni hitnih mjera.
Članak 25.
Prikupljanje informacija 1.
Ako se proglasi krizno stanje u skladu s člankom 23., Komisija od poduzeća koja posluju u lancu opskrbe poluvodičima može zatražiti da dostave informacije o svojim proizvodnim sposobnostima, proizvodnim kapacitetima i aktualnim primarnim poremećajima.
Zatražene informacije ograničene su na ono što je potrebno za procjenu prirode poluvodičke krize ili za utvrđivanje i procjenu mogućih mjera ublažavanja ili hitnih mjera na razini Unije ili nacionalnoj razini.
Zahtjevi za informacije ne uključuju dostavu informacija čije bi otkrivanje bilo u suprotnosti s nacionalnim sigurnosnim interesima država članica.